शहर के बीच बेतरतीब दौड़ रहे ट्रक, कभी भी ओवरटेक की दौड़ बन सकती है खतरा
हाहालद्दी माइंस से लौह अयस्क भरकर वाहन चालक जल्द रायपुर पहुंचने की होड़ में मुख्य चौक दुर्गूकोंदल में भी आम लोगों की जान की परवाह किए बगैर तेज रफ्तार ट्रकों को दौड़ाते हैं। शहर के बीचों-बीच बेतरतीब तेज दौड़ते ट्रकों से हमेशा दुर्घटना होने के की संभावना बनी रहती है। लोग लगातार वाहनों की रफ्तार कम कराने की मांग कर रहे हैं, लेकिन शासन प्रशासन की ओर से ध्यान नहीं दिया जा रहा है। पिछले दिनों चवेला में हाईवा की चपेट में आने से प्रशासन ने इस मार्ग से भारी वाहनों की आवाजाही पर प्रतिबंध लगाते चवेला गांव में चार ब्रेकर बना दिया। वहीं दुर्गूकोंदल केंवटी भानुप्रतापपुर रास्ते पर रोज 100 से 130 ट्रकें व अन्य भारी वाहनें गुजरती है। इसके बावजूद वाहनों की रफ्तार कम करने प्रशासन ने कोई ठोस प्रबंध व कार्यवाही नहीं की। दुर्गूकोंदल से कर्रामाड़ मार्ग पर तीन प्राईवेट स्कूल हैं। छोटे बच्चों सहित अन्य लोगों की आवाजाही होती है। ऐसे में तेज रफ्तार ट्रकें जानलेवा हो सकती है। ग्रामीणों ने ब्रेकर बनाने की मांग की है।
दुर्गूकोंदल। वाहन चालक सड़क किनारे ही ट्रकों को कर देते हैं खड़ा।
समस्या
hin_Deva hin_Deva hin_Deva npi_Deva